Diari Oficial de la Generalitat Valenciana


Sumari del DOGV 4630, del 14-11-2003 (2003/12619)

RESOLUCIÓ de 10 de novembre de 2003, de la Direcció General de Personal Docent, de la Conselleria de Cultura, Educació i Esport, per la qual se cita les persones interessades en el procediment administratiu de referència a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4630

Data del DOGV
:   14-11-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/12000


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 10 de novembre de 2003, de la Direcció General de Personal Docent, de la Conselleria de Cultura, Educació i Esport, per la qual se cita les persones interessades en el procediment administratiu de referència a comparéixer en la via jurisdiccional. [2003/X12061]
  
El Tribunal Superior de Justícia de la Comunitat Valenciana, ha reclamat a aquesta unitat administrativa l'expedient sobre el procediment que es descriu:
  
Recurrent: Anna Rosa Marí Aguilar.
  
Interessats: els aspirants seleccionats per l'especialitat d'Anglés en el concurs oposició convocat per Orde de 23 d'abril de 2003, de la Conselleria de Cultura i Educació, per la qual es convoquen procediments selectius d'ingrés i d'accés als cossos docents de professors d'Ensenyament Secundari, professors d'Escola Oficial d'Idiomes, professors de Música i Arts Escèniques i professors tècnics de Formació Professional i procediment per a l'adquisició de noves especialitats (DOGV núm. 4.491 de 2 de maig de 2003).
  
Descripció: recurs contenciós administratiu contra la Resolució d'11 de juny de 2003, del director general de Personal, de la Conselleria de Cultura i Educació, per la qual es declaren aprovades les llistes definitives d'aspirants admesos i exclosos per a participar en els procediments selectius d'ingrés i d'accés als cossos docents de professors d'Ensenyament Secundari, professors d'Escola Oficial d'Idiomes, professors de Música i Arts Escèniques i professors tècnics de Formació Professional i procediment per a l'adquisició de noves especialitats (DOGV núm. 4.522, de 16 de juny de 2003).
  
Referència del tribunal: recurs contenciós administratiu número 2/ 1609/2003.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda trametre al tribunal l'expedient administratiu de referència i citar les persones interessades en el procediment descrit, per tal que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa, Secció Segona, del Tribunal Superior de Justícia de la Comunitat Valenciana. Es fa constar, això no obstant, que la Generalitat Valenciana representada pels lletrats del Gabinet Jurídic de Presidència compareix en aquest recurs en defensa del manteniment de l'acte recorregut.